Зэманым декIухэр
Къэралыр нэхъ лъэщ щIыным, республикэм зиужьыным жэщ-махуэ ямыIэу хуэлажьэ къулыкъущIэхэу Къэбэрдей-Балъкъэр Республикэм и Iэтащхьэ Къанокъуэ Арсенрэ КъБР-м и Правительствэм и УнафэщI Хьэсанэ Русланрэ къыщалъхуа махуэхэр дыгъуасэ ягъэлъэпIащ.
Ди лъахэм щыпсэу лъэпкъхэм я псэукIэр егъэфIэкIуэныр, экономикэм зегъэужьыныр, туризмэм зегъэубгъуныр, мэкъумэш IэнатIэмрэ промышленностымрэ фейдэ къапэкIуэныр — аращ ди Iэтащхьэхэм къалэн нэхъыщхьэу зыхуагъэувыжыр, псэху ямыIэу зытелажьэр. Абыхэм я Iуэху бгъэдыхьэкIэмрэ я лэжьыгъэм и къызэгъэпэщыкIэмрэ арэзы тохъуэ ди лъахэгъухэм я нэхъыбапIэр. А псоми къабгъэдэкIыу дохъуэхъу зэманым декIуу бакъуэ, абы къыздихь зэхъуэкIыныгъэхэм сыт щыгъуи хуэхьэзыр, гугъуехь псоми хэкIыпIэ къахуэзыгъуэтыф ди унафэщIхэм.
Къарурэ зэфIэкIыу яIэр мыкIуэщIу, узыншагъэ быдэ яIэрэ гуныкъуэгъуэм пэIэщIэу, я лъэр щIэзыгъэкI бынхэм я ехъулIэныгъэхэм иригушхуэу, адэжь лъахэм хуащIэ Iуэху дахэхэм фIыгъуэ куэд къапэкIуэжу, кърахьэжьэ жэрдэмхэр къадэзыгъэпсынщIэн лэжьакIуэхэм щымыщIэу куэдрэ ди япэ итыну ди гуапэщ.
